MATEMATIKA HÁZIVERSENY

6. évfolyam

3. forduló

1. Az 1, 2, 1, 2, 2, 1, 2, 2, 2, 1, 2, 2, 2, 2, 1, 2, 2, 2, 2, 2, 1, … sorozatot úgy képezzük, hogy két 1-es között mindig eggyel több 2-es szerepeljen. Mennyi a sorozat első 1234 tagjának összege?

2. Van-e olyan természetes szám, amelyiknek az utolsó számjegye 7, és a háromszorosára nő, ha az utolsó számjegyét az elejére helyezzük? (A keresés gondolatmenetét is írd le.)

3. Egy konvex 5-szög belsejében felvettünk 10 pontot, majd ezeket a pontokat egymással és az ötszög csúcsaival -amíg lehetett- összekötöttük úgy, hogy a pontokat összekötő szakaszok ne metsszék egymást. Hány egymást nem fedő háromszög keletkezhet így az ötszögben, amelynek csúcsai az adott 15 pont közül valók? (Az ötszög belső szögeinek összege 540o.)

4. Egy nyolc résztvevős sakkverseny végeredményében nem volt holtverseny és a második helyezett annyi pontot szerzett, mint az utolsó négy összesen. Mi volt a harmadik és hetedik helyezett közti mérkőzés eredménye? (Meccsenként a győztes 1, a vesztes 0 pontot kap. Döntetlen esetén fél-fél pont jár.)

